b'\n_START_ARTICLE_\nValemax\n_START_PARAGRAPH_\nValemax je razred supervelikih ladij na razsuti tovor (VLOC), ki jih je naro\xc4\x8dilo brazilsko podjetje Vale. Uporabljajo se za prevoz rude od Brazilije do Evrope in Azije. Ladje imajo nosilnost od 380 000 ton do 400 000 ton. So ene izmed najve\xc4\x8djih in najdalj\xc5\xa1ih ladij na svetu._NEWLINE_Leta 2008 je Vale naro\xc4\x8dil 12 Valemax ladij nosilnosti 400 000 ton pri kitajskem Jiangsu Rongsheng Heavy Industries (RSHI) in leta 2009 \xc5\xa1e sedem pri Ju\xc5\xbenokorejskem Daewoo Shipbuilding & Marine Engineering (DSME). Zraven bodo zgradili \xc5\xa1e 16 ladij na Kitajskem in v Ju\xc5\xbeni Koreji, te ladje bo Vale dal v najem drugim ladijskim dru\xc5\xbebam. Sprva je bilo predvidevano, da bo vseh 35 ladij v uporabi do 2013, vendar je (2014) pet ladij \xc5\xa1e v gradnji._NEWLINE_Vsaka ladja ima dovolj \xc5\xbeeleza za izgradnjo treh mostov Golden Gate. Ladje naj bi za 20-25% zmanj\xc5\xa1ale stro\xc5\xa1ke prevoza. V industriji je precej kritik, ker Vale deloma narekuje cene \xc5\xbeelezove rude in zdaj \xc5\xa1e cene ladijskih prevozov.'